Държавен вестник, бр. 28, 2019 г., стр. 15

БРОЙ  28	
Д Ъ Р Ж А В Е Н  В Е С Т Н И К 	
СТР.  15  
международна закрила, които по обективни 
причини не могат да представят изискуемите 
документи по чл. 8, ал. 1 и 2.
(2) Издаването на информационната карта 
по ал. 1 не е еквивалентно на признаване по 
чл. 5 и 5а.
(3) Информационната карта за придобита 
образователна степен се издава по образец, 
утвърден от изпълнителния директор на 
НАЦИД.“
Министър-председател: 
Бойко Борисов
Главен секретар на Министерския съвет: 
Веселин Даков
2509
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ФИНАНСИТЕ
СПОРАЗУМЕНИЕ,
сключено чрез размяна на ноти на 20 сеп­
тември 2018 г., за изменение на Споразуме­
нието между правителството на Република 
България и правителството на Съединените 
американски щати за икономическа, техни­
ческа и съответна друга помощ, подписано 
на 27 юли 1998 г.
(Ратифицирано със закон, приет от 44-то На­
родно събрание на 25 октомври 2018 г. – ДВ, 
бр. 93 от 2018 г. В сила от 7 март 2019 г.)
МИНИСТЕРСТВО
НА ВЪНШНИТЕ РАБОТИ
Изх. 54-05-125
Министерството на външните работи на 
Република България поднася своите почитания 
на Посолството на Съединените американ­
ски щати в София и има честта да потвърди 
получаването на негова нота № 204 от 31 
август 2018 г. относно Споразумението меж­
ду правителството на Република България и 
правителството на Съединените американски 
щати за икономическа, техническа и съответна 
друга помощ, подписано в София на 27 юли 
1998 г., със следното съдържание:
„№ 204
Посолството на Съединените американски 
щати поднася своите почитания на Република 
България и има честта да се позове на наскоро 
проведените дискусии между представители на 
двете правителства относно Споразумението 
между правителството на Съединените амери­
кански щати и правителството на Република 
България за икономическа, техническа и 
съответна друга помощ, подписано в София 
на 27 юли 1998 г. („Споразумението“).
От името на правителството на Съедине­
ните американски щати Посолството предлага 
следното:
1. Член 3, буква (а) от Споразумението да 
бъде изменена, както следва:
„(а) Всякакви мита, данъци върху вноса, 
данъци върху износа, данъци върху до­
бавената стойност (ДДС), данъци върху 
покупката или върху разпореждането с 
имущество и други данъци или подоб­
ни вземания, които са начислени за 
услуги, стоки, материали, консумативи 
и оборудване или друго имущество, 
използвани във връзка с програми за 
предоставяне на помощ, финансирани 
от правителството на Съединените 
американски щати, се заплащат от 
съответните български бенефициенти 
или от Република България.“
2. Член 3, буква (д) от Споразумението да 
бъде изменена, както следва:
„(д) В случай че Република България не е 
предвидила процедури за освобождаване 
от плащане на данъците съгласно чл. 3, 
буква (б) или чл. 3, буква (в) към момента 
на продажба или внос, правителството 
на Република България се съгласява да 
възстановява заплащането на тези данъци 
по подходяща система за възстановяване. 
Правителството на Република България 
се ангажира, че Министерството на фи­
нансите ще създаде единни процедури 
за възстановяване на тези данъци. Съ­
гласно разпоредбите на чл. 3, буква (а)
и системата за възстановяване, описана 
в чл. 3, буква (д), финансови средства, 
предоставени по линия на чуждестранна­
та помощ от Съединените американски 
щати, няма да се използват за заплащане 
на мита или данъци.“
3. Единната процедура за предоставяне на 
средства за заплащане на данък върху 
добавената стойност и/или мита на бе­
нефициенти по проекти, финансирани по 
Споразумението между правителството 
на Република България и правителството 
на Съединените американски щати за 
икономическа, техническа и съответна 
друга помощ, от 11.09.2015 г. (Документ 
относно единната процедура) предста­
влява подходящата система за възста­
новяване по смисъла на чл. 3, буква (д), 
както е изменена.
4. Дефиницията за „бенефициент“, пред­
видена в Документа относно единната 
процедура, следва да включва както 
физически, така и юридически лица, 
както български, така и чуждестранни.